Friendship Luxembourg

Friendship Luxembourg ass eng lëtzebuergesch ASBL an Netregierungsorganisatioun (ONG), déi 2006 gegrënnt gouf. Et ass eng vu fënnef europäeschen Duechterorganisatiounennieft Lëtzebuerg gëtt et och nach Organisatiounen a Frankräich, Holland, Groussbritannien an an Däitschland vu Friendship, enger ONG déi 2002 vun der bangladeschescher Sozialentreprenesch Runa Khan gegrënnt gouf.

D'Zil vu Friendship Luxembourg ass et – fir direkt oder mat der Ënnerstëtzung vu lokalen Organisatiounen – zu Gonschte vun den äermste Bevëlkerungen am Bangladesch ze handelen. D'Associatioun schafft an de Beräicher Gesondheet, Bildung a Weiderbildung, Aktivitéite fir Akommes ze generéieren, inklusiver Biergerschaft, Adaptatioun un de Klimawandel, Nouthëllef, Rehabilitatioun a Virbereedung op Naturkatastrophen, asw.Extrait (iwwersat) aus de Statute vun der Associatioun

D'Associatioun verbënnt lokal Acteure mat internationaler Ënnerstëtzung fir esou Projeten ëmzesetzen, déi un d'Realitéit vum Terrain ugepasst sinn. E Projet fir Mangroven nei unzeplanze, gouf mat der Hëllef vun der Stëftung Hëllef fir d'Natur entwéckelt, an déi éischt Beem konnte mat der finanzieller Ënnerstëtzung vum Ministère fir Ëmwelt, Klima a Biodiversitéit, der Raiffeisen-Bank a private Sponsore geplanzt ginn. Bis 2025, goufen 218 Hektar Terrain restauréiert, andeems méi wéi 660.000 Beem geplanzt goufen.

Am Joer 2025 huet Friendship dee mat enger Millioun Pond Sterling dotéierten Earthshot Prize an der Kategorie Fix Our Climate gewonnen.

 Um Spaweck 

Kategorie:ASBLen zu Lëtzebuerg
Kategorie:Netregierungsorganisatiounen zu Lëtzebuerg